Lydialle (Jussilainen)
Laula, laula, Lydiamme;
 Liruttele lintusemme,
 Laula Suomesi suloksi,
 Visertele viljavaksi,
 Laula rintamme riemuksi,
 Sydämemme suosioksi;
 Laula jäätiköt järvistä,
 Sulattele sammal soista.
 Laula vierohon viliat
 Oman maasi mantereelta,
 Oman pellon pientareilta.
 Laula lehdot leheviksi,
 Vihannoiksi nurmet laula,
 Laula kukkaset kedolle,
 Ihanalle isänmaalle!
 Laula vielä vierahille,
 Tuolla puolen Pohjanlahden
 Säveleitä suomalaisen,
 Oman äidin ääntämiä;
 Laula kansamme kuuluksi,
 Kieli kaunis kaikuvaksi.
 Ah! jos laulat lintusemme,
 Impyenä isänmaasi,
 Laulat Suomemme suloksi
 Maamme kauas kituvaksi;
 Laulat laelles laakerisen,
 Sivertelet seppeleisen;
 Tuosta ilo isänmaalles,
 Kansalaisilles kaunistus.

[Gabriel] Jussilainen.

Lähde: Uusi Suometar 4.6.1873.

Gabriel Jussilainen
Runot
Uusi Suometar
1873